มหาวิทยาลัยราชภัฏสวนสุนันทา
มหาวิทยาลัยราชภัฏสวนสุนันทา (English: Suan Sunandha Rajabhat University) เป็นมหาวิทยาลัยของรัฐ ซึ่งตั้งอยู่ในพื้นที่วังสวนสุนันทา อันเคยเป็นเขตพระราชฐานของพระราชวังดุสิตในรัชกาลที่ 5 มาก่อน นักเรียนและนักศึกษาของมหาวิทยาลัยราชภัฏสวนสุนันทาทุกคนจะใช้คำแทนตัวเองว่า "ลูกพระนาง" ซึ่งพระนางในที่นี้หมายถึงสมเด็จพระนางเจ้าสุนันทากุมารีรัตน์ พระบรมราชเทวี ในพระบาทสมเด็จพระจุลจอมเกล้าเจ้าอยู่หัว
มหาวิทยาลัยแห่งนี้มีรากฐานมาจากการสถาปนา "โรงเรียนสวนสุนันทาวิทยาลัย" เมื่อวันที่ 17 พฤษภาคม พ.ศ. 2480 เปิดสอน ประกาศนียบัตรประโยคครูประถม (ป.ป.) ต่อมาจึงได้ยกฐานะขึ้นเป็นวิทยาลัยครูสวนสุนันทา" ในปี พ.ศ. 2518 ตามพระราชบัญญัติวิทยาลัยครู พ.ศ. 2518 เปิดสอนถึงระดับปริญญาตรี หลักสูตรครุศาสตรบัณฑิต
วันที่ 14 กุมภาพันธ์ พ.ศ. 2535 พระบาทสมเด็จพระปรมินทรมหาภูมิพลอดุลยเดชทรงพระกรุณาโปรดเกล้าฯ พระราชทานนาม "สถาบันราชภัฏ" เป็นชื่อสถาบันการศึกษาในสังกัดกรมการฝึกหัดครูกระทรวงศึกษาธิการ ทั้งยังได้พระราชทานตราพระราชลัญจกรประจำพระองค์ให้เป็นตราสัญลักษณ์ประจำสถาบันราชภัฏ ทำให้วิทยาลัยครูสวนสุนันทามีชื่อเป็น "สถาบันราชภัฏสวนสุนันทา" โดยอัตโนมัติ แต่ยังไม่เป็นทางการ เนื่องจากยังไม่มีการประกาศใช้พระราชบัญญัติสถาบันราชภัฏในราชกิจจานุเบกษา และเมื่อได้ประกาศใช้พระราชบัญญัติสถาบันราชภัฏในราชกิจจานุเบกษา เมื่อวันที่ 24 มกราคม พ.ศ. 2538 วิทยาลัยครูสวนสุนันทาจึงมีสถานะเป็น "สถาบันราชภัฏสวนสุนันทา" อย่างเป็นทางการ
ในวันที่ 15 มิถุนายน พ.ศ. 2547 พระราชบัญญัติมหาวิทยาลัยราชภัฏ พ.ศ. 2547 ได้ประกาศใช้ในราชกิจจานุเบกษา ยังผลให้สถาบันราชภัฏสวนสุนันทายกฐานะเป็น "มหาวิทยาลัยราชภัฏสวนสุนันทา" นับแต่นั้นเป็นต้นมา
เมื่อพระบาทสมเด็จพระมงกุฎเกล้าเจ้าอยู่หัวเสด็จขึ้นครองราชสมบัติ ได้ทรงพระราชดำริว่าสถานที่ในพระบรมมหาราชวังชั้นในคับแคบ ไม่เหมาะสมจะเป็นที่ประทับของพระบรมวงศานุวงศ์ฝ่ายใน จึงโปรดให้สร้างพระตำหนักและตึกในบริเวณสวนสุนันทาขึ้นอีกหลายหลัง แล้วโปรดให้เป็นที่ประทับของพระมเหสี เจ้าจอมมารดา เจ้าจอมและพระราชธิดาใน พระบาทสมเด็จพระจุลจอมเกล้าเจ้าอยู่หัว จำนวน 32 ตำหนัก รวมทั้งอาคารที่พักของบรรดาข้าราชบริพาร โดยมีสมเด็จพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฎ ปิยมหาราชปดิวรัดา ได้เสด็จมาประทับ ณ ตำหนักสายสุทธานพดล (ตึก 27) ตั้งแต่ พ.ศ. 2467 ถึง พ.ศ. 2472 (สิ้นพระชนม์ ณ ตำหนักที่ประทับสวนสุนันทา) เนื่องจากในสมัยนั้นบรรดาขุนนาง ข้าราชการ ผู้มีบรรดาศักดิ์นิยมนำบุตรี และหลานของตนมาถวายตัวต่อสมเด็จพระวิมาดาเธอฯ เป็นจำนวนมาก สมเด็จพระวิมาดาเธอฯ จึงทรงให้สร้าง "โรงเรียนนิภาคาร" ขึ้นภายในสวนสุนันทา สอนตามหลักสูตรการศึกษาในสมัยนั้น รวมทั้งอบรมจริยา มารยาท การฝีมือ ให้เป็นกุลสตรี
ครั้นถึงปี พ.ศ. 2475 ได้มีการเปลี่ยนแปลงการปกครองขึ้น บรรดาพระบรมวงศานุวงศ์ ในสวนสุนันทาหวั่นเกรงภัยจากการเมือง จึงได้ทะยอยกันออกไปจากสวนสุนันทาจนหมดสิ้น บางพระองค์ได้เสด็จออกไปอยู่หัวเมืองและหลายพระองค์เสด็จลี้ภัยการเมืองไปอยู่ต่างประเทศ โรงเรียนนิภาคารจึงเลิกดำเนินการไปโดยปริยาย นับแต่นั้นมาสวนสุนันทาที่เคยงดงามก็ถูกทอดทิ้ง ขาดการดูแลเอาใจใส่ ตำหนักต่างๆ ชำรุดทรุดโทรมเป็นอันมาก พื้นที่ภายในรกร้างว่างเปล่า ต่อมาในรัชกาลพระบาทสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ เห็นว่าสวนสุนันทาถูกทอดทิ้งรกร้างอยู่มิได้ทำประโยชน์ จึงเห็นสมควรให้นายกรัฐมนตรีได้ใช้ประโยชน์ เป็นที่อยู่อาศัยของรัฐมนตรีและผู้แทนราษฎร แต่สภาผู้แทนราษฎรขอเพียงพื้นที่ภายนอกกำแพงติดถนนสามเสนสร้างเป็นบ้านพักของสมาชิกสภาผู้แทนราษฎรเท่านั้น คณะรัฐมนตรีจึงลงมติเห็นสมควรว่า ควรใช้สถานที่นี้ให้เป็นประโยชน์แก่การศึกษาและมอบให้กระทรวงธรรมการ (กระทรวงศึกษาธิการในปัจจุบัน) ดำเนินการจัดตั้งให้เป็นสถานศึกษาของชาติ และสถานที่ศึกษานี้ให้ชื่อโดยคงชื่อเดิมของสถานที่ เพื่อเป็นอนุสรณ์ โดยขนานนามว่า "โรงเรียนสวนสุนันทาวิทยาลัย" เริ่มเปิดการศึกษามาตั้งแต่ปี พ.ศ. 2480 เป็นต้นมา จนกระทั่งปัจจุบัน ดั่งคำขวัญ มหาวิทยาลัยที่ว่า<b data-parsoid='{"autoInsertedEnd":true,"dsr":[6473,6613,3,0]}'>จากพระราชอุทยานสู่สถาบันการศึกษา มหาวิทยาลัยราชภัฏสวนสุนันทา ในอนาคตอาจจะเป็นมหาวิทยาลัยสวนสุนันทา ตามเจตนารมของผู้บริหารและนักศึกษาต่อไป
ตราสัญลักษณ์ในสมัยที่เป็นโรงเรียนสวนสุนันทาวิทยาลัย (พ.ศ. 2480 - 2518) ตราพระราชลัญจกรประจำพระองค์ รัชกาลที่ 9 ในยุคสถาบันราชภัฏ (พ.ศ. 2535 - 2547) ตราพระราชลัญจกรประจำพระองค์ รัชกาลที่ 9 ในยุคมหาวิทยาลัยราชภัฏ (พ.ศ. 2547 - ปัจจุบัน)
ปรัชญา: ทรงปัญญา ศรัทธาธรรม นำสังคม
อัตลักษณ์ เป็นนักปฏิบัติ ถนัดวิชาการ เชี่ยวชาญการสื่อสาร ชำนาญการคิด มีจิตสาธารณะ เอกลักษณ์ เน้นความเป็นวัง ปลุกฝังองค์ความรู้ ยึดมั่นคุณธรรมให้เชิดชู เป็นองค์การเรียนรู้สู่สากล
สีน้ำเงิน หมายถึง การรำลึกถึงพระมหากรุณาธิคุณของสถาบันพระมหากษัตริย์
สีชมพู หมายถึง การรำลึกถึงพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว
สีเขียว แทนค่าแหล่งที่ตั้งในแหล่งธรรมชาติและสิ่งแวดล้อมที่สวยงาม
น้ำเงิน แทนค่าสถาบันพระมหากษัตริย์ ผู้พระราชทานนาม"สถาบันราชภัฏ" สีทอง แทนค่าความเจริญรุ่งเรืองทางปัญญา สีส้ม แทนค่าความเจริญรุ่งเรืองทางวัฒนธรรมท้องถิ่น
สีขาว แทนค่าความคิดอันบริสุทธิ์ของนักปราชญ์แห่งพระบาทสมเด็จพระปรมินทรมหาภูมิพลอดุลยเดช
ต้นแก้วเจ้าจอม เหตุที่ชื่อ “แก้วเจ้าจอม” เพราะเป็นไม้ของเจ้าจอมในรัชกาลที่ 5 ในครั้งรัชสมัยรัชกาลที่ 5 มีพระราชดำริสร้างสวนสุนันทาขึ้นเป็นที่ ระลึกถึงพระมเหสี คือ สมเด็จพระนางเจ้าสุนันทากุมารีรัตน์ ปัจจุบันต้นกำเนิดต้นนี้มีอายุมากกว่า 100 ปี และมีอยู่ต้นเดียวในประเทศไทย เป็นต้นไม้หายาก ตามประวัติศาสตร์ระบุว่า ในสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5 ) ทรงได้พันธุ์มาเมื่อคราวเสด็จประพาสประเทศอินโดนีเซีย มาปลูกไว้ในวังสวนสุนันทา ปัจจุบันคือ “มหาวิทยาลัยราชภัฏสวนสุนันทา” ต้นแก้วเจ้าจอม มีลักษณะใบประกอบ 2 คู่ ได้ถูกจัดลำดับเป็นพันธุ์พืชอนุรักษ์ในบัญชี 2 ภายใต้พระราชบัญญัติพันธุ์พืช พ.ศ. 2525
สถาบันสร้างสรรค์และส่งเสริมการเรียนรู้ตลอดชีวิต (สสสร.) ,Institute of Lifelong Learning Promotion and Creative เป็นสถาบันย่อยของมหาวิทยาลัยที่ก่อตั้งขึ้นเพื่อตอบสนองยุทธศาสตร์และพันธกิจของมหาวิทยาลัย ในการพัฒนาศักยภาพด้านภาษาและส่งเสริมการเรียนรู้ เพื่อการแข่งขันและสนองตอบความต้องการของสังคม เป็นการผลักดันให้มหาวิทยาลัยเป็นที่ยอมรับในฐานะ "มหาวิทยาลัยชั้นนำ" ได้มีโครงการจัดตั้งสถานีโทรทัศน์เผยแพร่ภาพและเสียงผ่านระบบ Internet Protocol Television ในชื่อช่อง "SSRU TV Online" (Online ในที่นี่หมายถึง TV Streaming) ขณะนี้กำลังอยู่ในช่วงการดำเนินการผลิตรายการและเตรียมความพร้อมในการออกอากาศ โดยได้ทดลองออกอากาศแล้วผ่านเว็บไซต์
มหาวิทยาลัยราชภัฏสวนสุนันทา เปิดทำการเรียนการสอนอย่างครอบคลุม ซึ่งการจัดการศึกษามีอยู่ในหลายระดับการศึกษา ได้แก่
ระดับก่อนวัยเรียน ศูนย์พัฒนาศักยภาพเด็กปฐมวัยฯ (เตรียมอนุบาล อายุ 2 ขวบ - อนุบาล 3 อายุ 6 ขวบ)
สวนสุนันทาคลินิกเวชกรรม ศูนย์พัฒนาศักยภาพเด็กปฐมวัย
วิทยาลัยพยาบาลและสุขภาพ วิทยาลัยสหเวชศาสตร์
คณะวิทยาศาสตร์และเทคโนโลยี คณะเทคโนโลยีอุตสาหกรรม วิทยาลัยโลจิสติกส์และซัพพลายเชน วิทยาลัยสถาปัตยกรรมศาสตร์
คณะครุศาสตร์ คณะมนุษยศาสตร์และสังคมศาสตร์ คณะวิทยาการจัดการ คณะศิลปกรรมศาสตร์ วิทยาลัยนวัตกรรมและการจัดการ
วิทยาลัยการภาพยนตร์ ศิลปะการแสดงและสื่อใหม่ วิทยาลัยนานาชาติ
ศูนย์การศึกษาจังหวัดนครปฐม ศูนย์การศึกษาจังหวัดระนอง ศูนย์การศึกษาจังหวัดสมุทรสงคราม ศูนย์การศึกษาจังหวัดอุดรธานี ศูนย์วิจัยและพัฒนาวิชาการ สุพรรณบุรี (ด่านช้าง)
คณะนิเทศศาสตร์ โครงการก่อตั้งศูนย์การศึกษาจังหวัดเชียงราย(เชียงของ)
รายนามผู้บริหาร ในอดีต - ปัจจุบันรายนามผู้บริหารตำแหน่งสถานะสถานศึกษาวาระการดำรงตำแหน่ง1. อาจารย์ นิลรัตน์ บรรณสิทธิ์วรสาสน์ครูใหญ่โรงเรียนสวนสุนันทาวิทยาลัย(พ.ศ. 2480 -2486)2. อาจารย์ มล.ประชุมพร ไกรฤกษ์ครูใหญ่โรงเรียนสวนสุนันทาวิทยาลัย(พ.ศ. 2486 -2491)3. อาจารย์ คุณหญิงกรองแก้ว ปทุมานนท์อาจารย์ใหญ่โรงเรียนสวนสุนันทาวิทยาลัย(พ.ศ. 2491 -2498 และ พ.ศ. 2500 - 2516)4. อาจารย์ ผจงวาด วายวานนท์อาจารย์ใหญ่โรงเรียนสวนสุนันทาวิทยาลัย(พ.ศ. 2498 -2500 )5. อาจารย์ ประเยาว์ ศักดิ์ศรีผู้อำนวยการวิทยาลัยครูสวนสุนันทา(พ.ศ. 2516 -2519)6. ศาสตราจารย์ สมจิต ธนสุกาญจน์ผู้อำนวยการวิทยาลัยครูสวนสุนันทา(พ.ศ. 2519 -2524)7. อาจารย์ จำเริญ เสกธีระผู้อำนวยการวิทยาลัยครูสวนสุนันทา(พ.ศ. 2524 - 2526)8. อาจารย์ กลาย กระจายวงศ์ผู้อำนวยการวิทยาลัยครูสวนสุนันทา(พ.ศ. 2526 - 2534)9. ผู้ช่วยศาสตราจารย์ ดร.พล กำปังสุ์ผู้อำนวยการวิทยาลัยครูสวนสุนันทา(พ.ศ. 2534 -2537)10. ผู้ช่วยศาสตราจารย์ ดร.ปรางศรี พณิชยกุลอธิการบดีสถาบันราชภัฏสวนสุนันทา(พ.ศ. 2537 - 2542)11.รองศาสตราจารย์ ดร.ดิลก บุญเรืองรอดอธิการบดีสถาบันราชภัฏสวนสุนันทา(พ.ศ. 2542 -2547)12. รองศาสตราจารย์ ดร.ช่วงโชติ พันธุเวชอธิการบดีมหาวิทยาลัยราชภัฏสวนสุนันทา9 ธันวาคม พ.ศ. 2547 - 29 ธันวาคม พ.ศ. 2551[1] 30 ธันวาคม พ.ศ. 2551 - 29 ธันวาคม พ.ศ. 2555 [2]13. รองศาสตราจารย์ ดร. ฤๅเดช เกิดวิชัยอธิการบดีมหาวิทยาลัยราชภัฏสวนสุนันทา30 ธันวาคม พ.ศ. 2555 - ปัจจุบัน[3]
รายนามนายกสภามหาวิทยาลัย ในอดีต - ปัจจุบัน รายนามนายกสภาสถานะสถานศึกษาวาระการดำรงตำแหน่ง1. นาย บรรหาร ศิลปอาชาสถาบันราชภัฏสวนสุนันทาสิ้นสุดดำรงตำแหน่งราวปี 25482. นาย กร ทัพพะรังสีมหาวิทยาลัยราชภัฏสวนสุนันทาปัจจุบัน
มหาวิทยาลัยราชภัฏสวนสุนันทา เป็นมหาวิทยาลัยรัฐบาลแห่งแรกที่ได้รับรอง ISO 9001 และ ISO 14000 (สิ่งแวดล้อม)
ISO 14000:2004 ด้านสิ่งแวดล้อม ISO 9001:2008 สำนักงานอธิการบดี ISO 9001:2008 สำนักทรัพย์สินและรายได้
ISO 9001:2008 สำนักวิทยบริการและเทคโนโลยีสารสนเทศ ISO 9001:2008 กองบริการการศึกษา ISO 9001:2008 กองนโยบายและแผน ISO 9001:2008 กองพัฒนานักศึกษา ISO 9001:2008 บัณฑิตวิทยาลัย ISO 9001:2008 คณะวิทยาการจัดการ ISO 9001:2008 คณะวิทยาศาสตร์และเทคโนโลยี ISO 9001:2008 คณะเทคโนโลยีและอุตสาหกรรม ISO 9001:2008 คณะมนุษย์ศาสตร์และสังคมศาสตร์ ISO 9001:2008 คณะศิลปกรรมศาสตร์ ISO 9001:2008 สถาบันวิจัยและพัฒนา ISO ISO/IEC 27001: 2013 สำนักวิทยบริการและเทคโนโลยีสารสนเทศ ศูนย์เทคโนโลยีสารสนเทศ
ปี พ.ศ. 2555 มหาวิทยาลัยราชภัฏสวนสุนันทา ได้รับรางวัลคุณภาพการบริหารจัดการภาครัฐ Public Sector Management Quality Award (PMQA) จาก ก.พ.ร.
โรงเรียนสาธิตมหาวิทยาลัยราชภัฏสวนสุนันทาได้รับการจัดอันดับว่าเป็นโรงเรียนที่ดีที่สุด100อันดับแรกวัดจากคะแนนโอเน็ต
มหาวิทยาลัยราชภัฏสวนสุนันทาได้รับการจัดอันดับว่าเป็นมหาวิทยาลัยราชภัฏอันดับที่ 2 ในปัจจุบัน ของโลก
- EASB East Asia Institute of Management จัดสรรค์ทุนเรียนฟรีสูงสุด ร้อยล่ะ 75 และส่งเสริมการไปฝึกงานต่างประเทศ
- Republic Polytechnic, Singapore
- Universiti putra malaysia เผยแพร่งานวิชาการ แลกเปลี่ยนวัฒนธรรมเพื่ออเตรียมความพร้อมสู่ ASEAN และแลกเปลี่ยนลงานวิชาการระหว่าง 2 ประเทศ
- Universiti sains malaysia มหาวิทยาลัยวิทยาศาสตร์แห่งมาเลเซีย แลกเปลี่ยนอาจารย์ในการเป็นผู้ทรงคุณวุฒิวิพากษ์งานวิจัยระดับนานาชาติ มร.สส
- Technological University of the Philippines
- National University of Laos
ประเทศเมียนมาร์
- University of Information Technology
- Myanmar maritime university ด้านโลจิสติกส์
- Royal University of Fine Arts
ประเทศอินโดนิเซีย
สืบเนื่องจากโครงการความร่วมมือทางวิชาการในกลุ่มประชาคมอาเซียน ซึ่งมหาวิทยาลัยราชภัฏสวนสุนันทาและมหาวิทยาลัยในอาเซียนอีก 9 ประเทศได้ตกลงกันไว้ในคราวประชุมครั้งที่ 1 เมื่อปี พ.ศ. 2558 กรุงเทพฯ และครั้งที่2 พ.ศ. 2559 ที่สิงคโปร์ โดยจะมีครั้งที่ 3 ปลายปีนี้ที่พนมเปญ กัมพูชา ภายใต้ชื่อโครงการ Triple A (AAA: ASEAN Academic Aliance) ตามแนวคิดของนายกร ทัพพะรังสี นายกสภามหาวิทยาลัยราชภัฏสวนุนันทา
ในปีนี้มหาวิทยาลัยราชภัฏสวนสุนันทาได้ร่วมกับ East Asia School of Business เปิดหลักสูตรสองปริญญา Dual Degree ในสาขาวิชา International Business และ Hospitality and Hotel Management ซึ่งจะเรียนที่ประเทศไทยสองปี สิงคโปร์ 1 ปี และ UK 1 ปี ทั้งนี้นักศึกษาจะต้องผ่านการสอบภาษอังกฤษ IELST คะแนนไม่ตำกว่า 6.0 EASB จะลดค่าเล่าเรียนให้ร้อยละ 75 พร้อมให้ทุนค่าใช้จ่ายด้านที่พักและอาหารหากนักศึกษามีผลการเรียนดี
- The university of saint joseph macau
- Tianjin University of Traditional Chinese Medicine ร่วมมือด้านแพทย์แผนจีนกับสวนสุนันทา ส่งนักศึกษาเรียนปีสุดท้ายที่จีน
- Yunnan normal university แลกเปลี่ยนเรียนรู้ระหว่างกันของเอกอุตสาหกรรมท่องเที่ยวและบริการ-นักศึกษาเอกภาษาจีน ไปเรียนที่จีน และนักศึกษาจีนมาเรียนที่สวนสุนันทา
- Guilin University of Aerospace Technology ร่วมมือในวิทยาลัยนานาชาติ
- Hegesen International Education Investment Co., Limited - Hong Kong ร่วมมือกันจัดสอบ HSK ผ่านระบบทุกเดือน
- Tianjin academy of fine arts
- Guangxi University - Leshan Vocational & Technical College
- มหาวิทยาลัยหัวเฉียว ประเทศจีน
- Kyoto University of Education - Osaka Kyoiku University
- Wafukai Medical Corporation ร่วมมือกันสร้างศูนย์ความเป็นเลิศด้านผู้สูงอายุ (โรงพยาบาลสวนสุนันทา)
- Asashikawa University แลกเปลี่ยนองค์ความรู้ด้านการบริหารจัดการ การศึกษาวิชาการ วัฒนธรรม ดนตรี และกีฬา การใช้ทรัพยากรด้านการศึกษาและร่วมมือกันวางแผนจัดกิจกรรมส่งเสริมการศึกษาร่วมกัน
- University of east asia (Japan)
- Okayama University การส่งเสริมการพัฒนาความรู้ ศักยภาพด้านการศึกษา และแนวทางการแลกเปลี่ยนนักศึกษา ตลอดจนการสร้างความร่วมมือด้านการวิจัยของคณาจารย์และนักวิจัยเพื่อส่งเสริมการจัดอันดับมหาวิทยาลัยโลก
- วัดธรรมเจติยาราม เมืองอันซาน เกาหลี
- สถาบันการผลิตภาพยนตร์ ดองอา ประเทศเกาหลี
- สถาบันศิลปะและมีเดีย ดง-อา (สาธารณรัฐเกาหลีใต้)
เขตปกครองใต้หวัน
- Lunghwa University of Science and Technology
- National Taipei University of Education
- National Pingtung University วิจัยร่วมกันกับคณะครุศาสตร์
- Chia Nan University of Pharmacy and Science, Republic of China, Taiwan
- University of hradec králové
วิทยาลัยนานาชาติจัดสอบชิงทุนทุกปีไปเรียนต่อในมหาวิทยาลัยที่สาธารณรัฐเช็ก "โดยเสียค่าใช้จ่ายเท่าค่าเทอมที่สวนสุนันทาแต่ได้ไปเรียนไกลถึงยุโรป"
- University College of Business in Prague
- BHMS - Business Hotel Management School Luzern Switzerland
- Peter the Great St.Petersburg Polytechnic University ร่วมกันจัดการศึกษาร่วมกัน ทั้งด้านวิจัย การเรียนโดยการแลกเปลี่ยนอาจารย์
ของทั้ง 2 มหาวิทยาลัย พร้อมทั้งให้ทุนเรียนฟรีทั้งหมด / วิทยาลัยนานาชาติ มหาวิทยาลัราชภัฏสวนสุนันทา
- Oui Je Parle Français en Thaïlande
- de montfort university leicester
- Indiana state university- University of North Texas
- Universite hassan 1 morocco
- University of hassan ii casablanca
- Logistics Bureau - Logistics and Supply Chain Management Consultants
- University of western sydney
การเดินทางมาสู่มหาวิทยาลัยราชภัฏสวนสุนันทา(กรุงเทพฯ) สามารถเดินทางมาได้ด้วยกันหลายเส้นทาง ดังนี้
(เกียกกาย ศรีย่าน วชิรพยาบาล สวนสุนันทา เทเวศร์ สนามหลวง)
สายรถเมล์ที่ผ่าน: 3 (หมอชิตใหม่ - คลองสาน), 9 (ท่าน้ำภาษีเจริญ - สถานีรถไฟสามเสน), 16 (อู่ศรีณรงค์ - สุรวงศ์), 30 (วัดเขมาภิตาราม - สายใต้เดิม), 32 (ปากเกร็ด - วัดโพธิ์), 33 (ปทุมธานี - สนามหลวง), 49 (หมอชิตใหม่ - หัวลำโพง), 64 (นนทบุรี - สนามหลวง), 65 (วัดปากน้ำนนทบุรี - สนามหลวง), 110 (พระราม7 - เทเวศร์), 505 (ปากเกร็ด - สวนลุมพินี), 524 (บางเขน - วัดโพธิ์)
(สะพานซังฮี สวนสุนันทา เขาดิน สวนจิตรลดา อนุเสาวรีย์ชัยสมรภูมิ)
สายรถเมล์ที่ผ่านคือ: 18 (ท่าอิฐ - อนุสาวรีย์ชัยสมรภูมิ), 28 (หมอชิตใหม่ - สายใต้ใหม่) , 56 (วงกลมสะพานกรุงธน-บางลำภู) , 108 (รัชโยธิน - เดอะมอลล์ท่าพระ) , 125 (ศาลายา - อนุสาวรีย์ชัยสมรภูมิ),515 (อนุสาวรีย์ชัยสมรภูมิ - มทร.ศาลายา), 539 (ศรีอยุธยา - อ้อมน้อย)
(ที่ทำการพรรคชาติไทย การเรือน สวนสุนันทา หลังสวนอัมพร ครุสภา)
สายรถเมล์ที่ผ่าน: 12 (ห้วยขวาง - เศรษฐการ)
(ลงแยกเทเวศน์ เดินขึ้นมาทางทิศเหนือ หอสมุดแห่งชาติ สวนสุนันทา)
สายรถเมล์ที่ผ่าน: 23 (เทเวศร์ - สำโรง), 43 (โรงเรียนศึกษานารีวิทยา - เทเวศร์), 72 (ท่าเรือคลองเตย - เทเวศร์), 99 (เทเวศร์ - รามคำแหง), 516 (บางบัวทอง - เทเวศร์)
ณิชา ดารินทร์ รศ.สุนีย์ สินธุเดชะ วิษณุ มีประกอบ ปภัสรา ชุตานุพงษ์ (เตชะไพบูลย์) น้ำทิพย์ จงรัชตวิบูลย์ ภัคจีรา วรรณสุทธิ์ (โอ๋) นักแสดง, พิธีกร ญดา โชติชูตระกูล ศิริมาศ ชื่นวิทยา (นักร้องนำ วง Pink) อินทิรา ยืนยง (นักร้องนำ วงบูโดกัน) ปิยะฉัตร กรุณานนท์ ภาควิชานิเทศศาสตร์ (ผู้ประกาศข่าว) อนุสรา จันทรังษี นักแสดง ศักดิ์สิทธิ์ เชื้อกลาง (นักแต่งเพลง และ ศิลปินเพื่อชีวิต) ติ๊ก ชีโร่ วินัย ไกรบุตร จักรกฤษณ์ อำมะรัตน์ สมชาย เข็มกลัด เขตต์ ฐานทัพ เกรียงไกร อังคุณชัย ณัฐพงศ์ เดชะปัญญา เมธี อรุณ (นักร้องนำวงลาบานูน) ประสงค์ พันธ์สวัสดิ์ นักฟุตบอลทีมชาติไทย และสโมสรตำรวจ ภานพ (วีระชาติ) ใจเกื้อ ผู้บรรยาย,ผู้ประกาศข่าวกีฬา นิวไลน์ชาแนล,บรรณาธิการข่าวเฉพาะกิจหนังสือพิมพ์บ้านเมือง,ที่ปรึกษากิตติมศักดิ์กรรมาธิการ การกีฬา วุฒิสภา, บรรณาธิการข่าวกีฬาหนังสือพิมพ์บางกอกทูเดย์ สุชาติ แจสุรภาพ นักกรีฑาทีมชาติไทย สรารัตน์ หรุ่มเรืองวงศ์รองนางสาวไทยอันดับหนึ่ง ปี2529 รองมิสเอเชียแปซิฟิคอันดับสอง ปี 1986,นักแสดง สรวีย์ นัดที แจ๊ส ตำแหน่ง ชนะเลิศมิสทิฟฟานี 2009 วัชราวลี ทั้งวงจบจากเอกดนตรี สวนสุนันทา เจ้าของนิยามเพลงรักแนวบวก มีเพลงดังอาทิ ลูกอม,ร่มสีเทา,jeep, วีระชัย ดวงพลา หรือที่รู้จักกันในนาม เดอะดวง จบสาขา ออกแบบนิเทศศลป์ นักวาดการ์ตูนชาวไทย มีผลงานเป็นที่รู้จักอยู่มากมาย โดยเฉพาะเรื่อง "เรื่องมีอยู่ว่า" ที่สร้างชื่อเสียงให้เขา โดยเป็นเรื่องที่ทำให้เขาได้รับรางวัลรองชนะเลิศ (Silver Award) จากเวทีประกวดรางวัลการ์ตูนนานาชาติ ครั้งที่ 4 ที่ประเทศญี่ปุ่น เมื่อปี พ.ศ. 2554 ธนศักดิ์ สำราญมน (แบงค์ Tempo-po) ผู้ชนะเลิศ Dutchie Boy 2008 นักร้อง นักแสดง พิจักขณา วงศารัตนศิลป์ (น้ำตาล) นักแสดงสังกัดช่อง 3 นิเทศศาสตร์ ย้ายไปศึกษาที่ คณะนิเทศศาสตร์ มหาวิทยาลัยรังสิต วันสิริ อ่องอำไพ (บัว) นักแสดงสังกัดช่อง 3 นิเทศศาสตร์ จิรดาภา อินทจักร (ปูเป้) สมาชิกบีเอ็นเคโฟร์ตีเอต
ราชภัฏสวนสุนันทา ราชภัฏสวนสุนันทา สวนสุนันทา ราชภัฏสวนสุนันทา ราชภัฏสวนสุนันทา ราชภัฏสวนสุนันทา ราชภัฏสวนสุนันทา ราชภัฏสวนสุนันทา ราชภัฏสวนสุนันทา ราชภัฏสวนสุนันทา ราชภัฏสวนสุนันทา